แนวโน้มหุ้นเช้านี้รีบาวน์
นักวิเคราะห์ คาด แนวโน้มดัชนีเช้านี้ รีบาวน์เล็กน้อยตามต่างประเทศ  แต่วิกฤตเศรษฐกิจโลกยังกดดัน
23 ส.ค. 2554

นักวิเคราะห์ คาด แนวโน้มดัชนีเช้านี้ รีบาวน์เล็กน้อยตามต่างประเทศ  แต่วิกฤตเศรษฐกิจโลกยังกดดัน
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นเช้านี้บวกเล็กน้อยเป็นไปตามตลาดต่างประเทศแต่ความผันผวนของตลาดยังมีอยู่เนื่องจากวิกฤตเศรษฐโลกยังไม่จบเร็วๆ นี้การปรับขึ้นน่าจะเป็นแค่การรีบาวน์ทางเทคนิคระยะสั้นเท่านั้น แต่ภาพใหญ่ยังกังวลเรื่องวิกฤตเศรษฐกิจโลกที่ชะลอตัวเนื่องจากหนี้สาธารณะในยุโรปและสหรัฐ
ปัจจัยในประเทศเศรษฐกิจไตรมาส 2 ดูไม่ดีแต่คิดว่าไตรมาส 3 น่าจะดีขึ้น เรื่องอัตราดอกเบี้ยคาดว่าในวันพุธนี้แบงก์ชาติไม่น่าจะปรับขึ้นดอกเบี้ย เหตุผลเพราะว่าเศรษฐกิจชะลอตัว เงินเฟ้อมีแนวโน้มน่าจะชะลอตัวดูจากทิศทางราคาน้ำมัน และน่าจะยืนดอกเบี้ยในระยะสั้น ช่วงนี้แนะซื้อกลุ่มในประเทศ ค้าปลีก อสังหาริมทรัพย์ สื่อสาร